എട്ട് കിലോഗ്രാം കഞ്ചാവുമായി പിടിയില് തൃശൂര്: ശക്തന് സ്റ്റാന്ഡില് ചെറുകിട കച്ചവടക്കാര്ക്ക് വില്പ്പനയ്ക്കായി കൊണ്ടുവന്ന 8.25 കിലോഗ്രാം കഞ്ചാവ് പിടികൂടി. തമിഴ്നാട് രാമനാഥപുരം സ്വദേശിയായ ഹമീദ് ഹാരിസാണ് 43 അറസ്റ്റിലായത്. സിറ്റി പൊലീസ് കമ്മിഷണര് ആര്. ആദിത്യയുടെ കീഴിലുള്ള ലഹരി വിരുദ്ധ സേനയിലെ എ.സി.പി. രാജേഷ്, തൃശൂര് ഈസ്റ്റ് സി.ഐ. ലാല്കുമാര് എന്നിവരുടെ നേതൃത്വത്തിലുള്ള സംഘമാണ് ശനിയാഴ്ച രാത്രി ശക്തന് സ്റ്റാന്ഡിന് സമീപത്ത് വച്ച് വാഹനപരിശോധനയ്ക്കിടെ പിടികൂടിയത്. കഞ്ചാവ് സ്കൂട്ടറില് കൊണ്ടുവരികയായിരുന്നു. തമിഴ്നാട്ടില് നിന്നും ആന്ധ്രയില് നിന്നും കഞ്ചാവ് നിസാര വിലയ്ക്കെടുത്ത് കേരളത്തില് കിലോഗ്രാമിന് മുപ്പതിനായിരം രൂപയ്ക്കാണ് ഹമീദ് വിറ്റ് വന്നിരുന്നത്. കഞ്ചാവ് വില്പ്പനയ്ക്ക് മാത്രമായി ഹമീദ് പാലിയേക്കരയിലുള്ള ഒരു ഹോട്ടല് വാടകയ്ക്കെടുത്തിരുന്നു. അന്വേഷണസംഘത്തില് ഈസ്റ്റ് എസ്.ഐ. സിനോജ്, എസ്.ഐമാരായ ഗ്ലാഡ്സ്റ്റണ്, രാജന്, സുവ്രതകുമാര്, റാഫി, രാകേഷ്, സി.പി.ഒമാരായ ജീവന്, പഴനി, പ്രീത്, അലന്, വിപിന്, ലികേഷ് എന്നിവരുണ്ടായിരുന്നു.